Þróunin er öfug hjá Pírötum og Bjartri framtíð , þótt hún sé mun meira áberandi hjá Pírötum . Vinstri græn mælast líka með mest fylgi hjá elsta aldurshópnum , 23% . MMR veltir því upp að ef kosningaþátttaka yngra fólks verður hlutfallslega minni en eldra fólks , eins og gerst hefur í fyrri kosningum , má leiða líkur að því að kjörfylgi flokka sem ná betur til yngra fólks verði lægra en könnunin gefur til kynna . Píratar eru með 22% fylgi á höfuðborgarsvæðinu en 17% á landsbyggðinni , Sjálfstæðisflokkurinn er með nánast sama fylgi á höfuðborgarsvæðingu og landsbyggðinni , og Björt framtíð og Samfylkingin eru með sjö prósent á höfuðborgarsvæðinu og fimm prósent á landsbyggðinni . 17% karla ætla aftur á móti að kjósa Framsókn en aðeins fimm prósent kvenna . Fleiri karlar ætla að kjósa Sjálfstæðisflokkinn en konur , 27% á móti 22% . Sömu sögu er að segja hjá Pírötum , 23% karla og 18% kvenna ætla að kjósa flokkinn . Hjá Viðreisn eru 10% karla og sjö prósent kvenna , en hjá Bjartri framtíð og Samfylkingu eru konur fleiri . Átta prósent kvenna og fimm prósent karla ætla að kjósa Bjarta framtíð og átta prósent kvenna og fjögur prósent karla ætla að kjósa Samfylkingu . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .